Haas F1 Team

**Haas Formula LLC**, que compite como **Haas F1 Team**, é un equipo de carreiras de Fórmula Un fundado polo copropietario do equipo Sprint Cup Series da NASCAR Gene Haas en abril de 2014. O equipo tiña a intención de facer a súa debut no inicio da tempada , pero máis tarde optaron por pospoñer a súa entrada ata a tempada . O director do equipo é Ayao Komatsu, que substituíu a Guenther Steiner, que ocupou o cargo desde a creación do equipo ata a súa dimisión en xaneiro de 2024.

O equipo ten a súa sede en Kannapolis Carolina do Norte, a 50&nbsp;km. de Charlotte, xunto co seu equipo irmá e participante da Copa Sprint de NASCAR [[Haas Factory Team], pero os dous equipos trátanse como entes separados por motivos legais. O equipo tamén ten unha segunda base en Banbury, Oxfordshire para a parte europea do calendario.

## Historia 
### Preparativos (2015) 
O equipo é o primeiro construtor americano que presenta un equipo desde o errado proxecto de US F1 en , e será o primeiro equipo estadounidense en competir desde que Haas Lola participara nas tempadas  e . O equipo Haas Lola era propiedade do ex xefe de McLaren Teddy Mayer e Carl Haas, que non ten ningunha relación a Gene Haas.

Tralo colapso de Marussia F1 durante a tempada  e a poxa dos seus bens, Haas comprou a sede en Banbury do equipo para servir de base avanzada para as súas operacións.

Sen restrición nas probas por parte dos regulamentos ata a tempada na que o equipo entra no deporte, Haas decidiu avanzar sen presa no seu novo coche en decembro de 2015 antes do inicio das probas de pretempada do ano seguinte. Haas achegouse ao fabricante Dallara para deseñar e construír o seu chasis, cunha unidade de enerxía fornecida por Ferrari. O ex director técnico de Jaguar e Red Bull Racing Günther Steiner será o director do equipo. 
 
O 30 de outubro de 2015, durante a fin de semana do Gran Premio de México, anunciouse oficialmente que o piloto de probas de Ferrari Esteban Gutiérrez se unira ao equipo para a tempada 2016.

#### Controversia 
O enfoque de Haas de establecer unha asociación a longo prazo con Ferrari atopouse cunha resposta diversa do paddock. O equipo foi aplaudido por ser pioneiro nun modelo de baixo custo que permitiría a novos equipos participar no deporte e ser competitivos, o que era motivo de preocupación para o deporte despois do colapso de HRT F1 Team e Caterham, e os problemas financeiros que ameazaban a Marussia e Lotus. Pola contra, o enfoque de Haas foi criticado polos equipos máis pequenos e privados que investiran na súa propia infraestrutura e expresaron a súa preocupación pola estreita relación entre fabricantes e equipos satelites que entregan máis poder político aos equipos máis grandes do deporte.

### Tempada 2016 
[miniatura|220px| Romain Grosjean pilotando para Haas no [Gran Premio de Malaisia de 2016.]]

No debut do equipo no Gran Premio de Australia de 2016, Grosjean terminou sexto, anotando oito puntos para o equipo, que se converteu no primeiro construtor americano de Fórmula 1 en puntuar na súa primeira carreira na F1 e o primeiro construtor en xeral desde Toyota Racing en  en lograr puntos no seu debut. Na mesma carreira o seu compañeiro de equipo, Gutiérrez estrelouse nun incidente que destruíu o McLaren do ex campión do mundo Fernando Alonso e causou que a carreira fora parada temporalmente por unha bandeira vermella. Outra carreira impresionante seguiu no Gran Premio de Bahrain de 2016, onde Grosjean terminou quinto. Aínda que o resto da tempada o equipo perdeu o ritmo, foi Grosjean quen anotou os 29 puntos que lle deron un respectable oitavo posto no Campionato de Construtores.

### Tempada de 2017 
[thumb | 220px | [Kevin Magnussen pilotando para Haas no Gran Premio de Malaisia de 2017.]]

O 11 de novembro de 2016, o equipo anunciou que Kevin Magnussen pilotaría xunto a Grosjean en , en substitución de Gutiérrez.

Na primeira carreira da tempada, o equipo logrou a súa mellor cualificación, con Grosjean pilotando o VF-17 no sexto lugar. Porén, durante a carreira, un dos problemas que obstaculizou o rendemento de Kevin Magnussen durante a fin de semana volveu aparecer, obrigando aos dous coches a retirarse da carreira. A segunda carreira foi mellor para o equipo Kevin Magnussen terminou 8º, logrando os seus primeiros puntos desde o seu 10º lugar no Gran Premio de Singapur de 2016 e os primeiros puntos de Haas desde o Gran Premio dos estados Unidos de 2016, onde Grosjean rematou o décimo.

O éxito do equipo continuaría en 2017, xa que Haas tamén obtivo o seu primeiro dobre puntuaxe en Mónaco, onde Grosjean rematou oitavo e Magnussen décimo, co Williams de Felipe Massa entre eles. O equipo terminou no oitavo lugar no campionato de construtores por segundo ano consecutivo tras ser superado polo Renault Sport Formula One Team nas carreiras finais.

### Tempada de 2018 
[thumb | Grosjean pilotando o VF-18 no [Gran Premio de Austria de 2018 | Gran Premio de Austria]]
O 14 de febreiro de 2018, Haas presentou o seu novo coche, o VF-18. Tras unha gran presentación durante as probas de inverno, Haas volveu a aparecer en Australia cun coche competitivo, logrando a mellor posición do equipo con Magnussen partindo 5º e Grosjean 6º, respectivamente. Durante o Gran Premio, correron nas posicións 4ª e 5ª que lles houbese dado o seu mellor resultado e a metade dos seus puntos de 2017, pero ambos coches retiráronse unha volta despois das súas respectivas paradas de boxes, provocando un coche de seguridade virtual que afectou o final da carreira. Eventualmente igualaron o resultado do cuarto e quinto lugar no Austria, onde tamén superaron os seus puntos de 2017 en só nove carreiras. No Gran Premio de Singapur de 2018, Magnussen acadou a primeira volta rápida de Haas. 2018 foi a súa mellor tempada ata a data, terminando nun impresionante quinto lugar no Campionato de Construtores.

### Tempada de 2019 
O equipo foi renomeado como Rich Energy Haas F1 Team en 2019. Isto foi parte da activación dun acordo de patrocinio de marca por varios anos con Rich Energy, unha compañía británica de bebidas enerxéticas que antes estivo interesada na compra do equipo Force India. O equipo tamén mantivo a súa liña de pilotos para o ano 2018 consistente en Romain Grosjean e Kevin Magnussen por terceiro ano consecutivo. 

O VF-19 a miúdo mostrou un ritmo impresionante durante a cualificación, pero tivo dificultades durante a carreira. Na carreira inaugural do Australia, Magnussen terminou sexto no que acabaría por ser o mellor resultado da tempada do equipo. O ritmo de clasificación do equipo foi evidente en Austria, onde Magnussen rexistrou o 5º mellor tempo, pero terminou a carreira no 19º e Grosjean 16º. Catro días antes do Gran Premio do Reino Unido de 2019, o 10 de xullo, a conta de Twitter de Rich Energy anunciou que se finalizou o acordo de patrocinio, citando un mal rendemento. posteriormente tanto o equipo como os accionistas de Rich Energy o negaron e resultou que o tweet foi obra dun individuo "rebelde". En 2019, o patrocinador do título do equipo Rich Energy Haas F1, perdeu unha causa xudicial por copiar o logotipo de Whyte Bikes' Stag.

Para o Gran Premio do Reino Unido, o equipo optou por revertir as melloras colocadas no coche de Grosjean, utilizando as mesmas especificacións realizadas en Australia, para determinar as causas do o pobre ritmo de carreira do coche. Non obstante, ambos pilotos chocaron entre si na primeira volta, o que provocou unha dobre retirada do equipo. O Gran Premio de Alemaña proporcionou o mellor resultado combinado do equipo da tempada, clasificándose 7º e 8º tras as penalizacións posteriores na carreira para outros pilotos.

O patrocinador principal Rich Energy enfrontouse a numerosos problemas legais durante o ano, entre os que se descubriu que plaxiou o logotipo do fabricante de bicicletas Whyte Bikes. En setembro, un día despois, no Gran Premio de Italia, Rich Energy anunciou a rescisión do acordo co equipo Haas F1 con efecto inmediato. O equipo non conseguira puntos para a carreira de Monza, con Romain Grosjean só 16º e Kevin Magnussen retirándose.

Haas rematou a tempada no noveno posto do campionato de construtores con 28 puntos, o peor resultado do equipo desde a súa fundación en .

### Tempada 2020
[thumb|Grosjean pilotando o [Haas VF-20 nas probas de pretempada en 2020]]
Haas mantivo unha formación sen cambios con Grosjean e Magnussen como pilotos para a tempada 2020.

No Campionato Mundial de Fórmula Un de 2020, Haas anotou 3 puntos, con Magnussen rematando 9º en Hungría, pero recibindo unha penalización de tempo que o deixou 10º, e Grosjean terminando 9º no Gran Premio de Eifel. Non volverían a puntuar. O equipo quedou 9º no Campionato de Construtores, conseguindo o menor número de puntos na historia do equipo.

Na volta inicial do Gran Premio de Bahrain, Grosjean chocou co piloto de AlphaTauri Daniil Kvyat e estrelouse contra as barreiras entre as curvas 3 e 4. O impacto provocou que o coche se partise en dous e incendiarase. Grosjean escapou dunha ferida importante, sufriu queimaduras nas mans e foi hospitalizado despois da carreira. Comentou que o dispositivo de protección da cabeza halo probablemente lle salvou a vida. O accidente descartouno do Gran Premio de Sakhir da semana seguinte, e foi substituído polo piloto reserva de Haas Pietro Fittipaldi.

### Temporada 2021
[thumb|Schumacher pilotando o [Haas VF-21 no Gran Premio de Austria de 2021]]
Tanto Magnussen como Grosjean abandonaron Haas ao final do Campionato de 2020. Foron substituídos polo ruso Nikita Mazepin, e o gañador do Campionato de Fórmula 2 de 2020 Mick Schumacher, fillo do sete veces campión do mundo de Fórmula Un Michael Schumacher. Para sobrevivir financeiramente, o equipo optou por deter o desenvolvemento do coche de 2021, e centrar os recursos no coche de 2022. Tamén conseguiron que Uralkali, un produtor ruso de fertilizantes de potasa do que o pai de Mazepin, Dmitry é accionista clave, fose 
o patrocinador principal do equipo. Durante o primeira carreira, Mazepin saíuse na primeira volta, mentres que Schumacher terminou 16º no seu debut, o último de todos os coches en marcha. Na última carreira da tempada, Mazepin deu positivo por coronavirus e foi excluído da carreira. Haas só presentaría un piloto, en lugar de substituír a Mazepin polo piloto reserva Pietro Fittipaldi, xa que non cumprira o requisito de ter competido nunha sesión de adestramentos para o equipo.

### Tempada 2022
[thumb|Magnussen conducindo o [Haas VF-22|VF-22 no Gran Premio de Gran Bretaña.]]
Tras a invasión rusa de Ucraína, Haas eliminou a marca do patrocinador ruso Uralkali dos seus coches e as cores da bandeira rusa. O 5 de marzo, o equipo anunciou que rescindira o seu contrato de patrocinio con Uralkali e o seu contrato de piloto con Mazepin. Kevin Magnussen, que anteriormente pilotara para o equipo de 2017 a 2020,  anunciouse como o seu substituto.

A decisión de Haas de centrarse na construción do VF-22 durante a tempada 2021 resultou en que o coche demostrase ser competitivo entre os equipos de media pista. Co regreso de Magnussen, Haas puntuou nas dúas primeiras carreiras da tempada en Bahrain e Arabia Saudita con Magnussen. Schumacher non conseguiu puntos en Bahrain e non comezou en Arabia Saudita debido a un accidente na clasificación. Nas seguintes carreiras, Magnussen e Schumacher tiveron dificultades para puntuar ou rematar a carreira xa que ambos pilotos chocaron ás veces con outros pilotos a pesar da súa alta posición de saída despois da cualificación.
[thumb|Daniel Ricciardo de McLaren e Kevin Magnussen de Haas loitan na curva de Luffield no [Gran Premio do Reino Unido de 2022.]]

Despois dunha seca de puntos, Haas logrou puntuar cos dous coches no Gran Premio do Reino Unido de 2022 con Magnussen terminando décimo e Schumacher oitavo, o seu primeiro punto como piloto de Fórmula Un e a primeira puntuación dobre para Haas despois de tres anos. Segue a boa racha, con Magnussen terminando oitavo e Schumacher sexto na seguinte carreira no Gran Premio de Austria de 2022. Estes dobres puntos consecutivos colocaron a Haas sétimo no Campionato de Construtores, despois do Gran Premio de Hungría de 2022.

O equipo logrou a súa primeira pole position no Gran Premio de São Paulo, con Magnussen superando ao resto en condicións cambiantes para comezar na pole para a carreira sprint. Magnussen retirouse tras unha colisión con Daniel Ricciardo de McLaren ao comezo da carreira.

Schumacher deixou Haas ao final da tempada.

### Tempada 2023 
Haas asinou un contrato de patrocinio de patrocinio con MoneyGram para a tempada 2023 en diante.

MoneyGram Haas F1 Team anunciou unha nova asociación con Chipotle Mexican Grill (NYSE:CMG), antes do campionato de . O logotipo de Chipotle Mexican Grill aparecerá tanto no morro como no lateral do VF-23, os traxes de carreira dos pilotos do MoneyGram Haas F1 Team Kevin Magnussen e Nico Hülkenberg e a roupa do equipo.

O regreso de Nico Hülkenberg á Fórmula Un anunciouse antes do Gran Premio de Abu Zabi de 2022 e foi compañeiro de Magnussen para a tempada 2023. A principios de 2023, Haas anunciou que Pietro Fittipaldi seguiría como piloto oficial de probas e reserva para 2023. O bicampeón do Gran Premio traballará co único equipo estadounidense que compite no Campionato do Mundo de Fórmula 1 da FIA por quinta tempada consecutiva, brindando apoio ao equipo e axudando a desenvolver o VF-23. Fittipaldi probou previamente o VF-18 e o VF-19 antes de saltar á cabina para correr nas dúas últimas roldas do Campionato Mundial de Fórmula 1 da FIA de 2020, substituíndo no VF-20 a un lesionado Romain Grosjean.

[thumb|O Haas VF-23 de Kevin Magnussen no [Gran Premio de Austria de 2023.]]

No Gran Premio do Canadá, Hülkenberg conseguiu a mellor posición de clasificación do equipo da tempada ata a data cando clasificouse segundo nunha sesión de clasificación en mollado na que se beneficiou do accidente do McLaren de Oscar Piastri na primeira parte da sesión de clasificación, que provocou a bandeira vermella. O resto da grella non puido mellorar a súa cualificación xa que a choiva fíxose máis intensa ao reiniciar a sesión. Non obstante, Hülkenberg recibiu unha penalización de tres postos na grella por unha infracción de bandeira vermella e comezaría a carreira na quinta posición. Magnussen comezou a carreira na décimo cuarta posición.

Haas terminou a tempada décimo e último no campionato de construtores con 12 puntos. Isto debeuse a unha tempada de boas sesións de cualificación, pero debido ao alto desgaste dos pneumáticos do VF-23 fixo que os pilotos tivesen dificultades e perdesen posición durante as carreiras. O exemplo máis notable disto foi Nico Hülkenberg que clasificou quinto no Gran Premio do Canadá, pero debido ao agresivo desgaste dos pneumáticos do VF-23, Hülkenberg caeu ata o posto 15 na bandeira a cadros. Haas anotou puntos só 5 veces durante a tempada, sendo o 7º lugar de Hülkenberg no Gran Premio de Australia o mellor posto da tempada do equipo.
​
### Tempada 2024 
En agosto de 2023, Haas anunciou que a formación de pilotos de 2023 de Hülkenberg e Magnussen se manterá para a tempada 2024. O 10 de xaneiro, o contrato do director do equipo Guenther Steiner non renovouse, e o seu posto foi cuberto polo enxeñeiro Ayao Komatsu. O director técnico Simone Resta tamén foise.

En agosto de 2024, informouse de que Haas ten que reembolsar 9 millóns de dólares ao antigo patrocinador principal Uralkali polo contrato de patrocinio cancelado por un árbitro suízo dous meses antes. Isto provocou que alguacís e policías holandeses entraran no paddock de Haas durante o fin de semana do Gran Premio dos Países Baixos para valorar os seus activos para que Uralkali puidese confiscalos se a empresa non recibise o pago antes do 26 de agosto. O 23 de agosto, Gene Haas confirmou que o equipo fixera o pago pero que foi complicado debido ás sancións rusas. O 26 de agosto, Uralkali confirmou a recepción do pago e Haas foi autorizado a partir para o Gran Premio de Italia. Magnussen recibiu dous puntos de penalización por provocar unha colisión no Gran Premio de Italia, levando o seu total a doce puntos en doce meses e provocando unha suspensión dunha carreira. O piloto de reserva Oliver Bearman substituíuno para o Gran Premio de Aceerbaixán de 2024.

O 11 de outubro, Haas e Toyota Gazoo Racing (TGR) asinaron unha asociación técnica, na que TGR proporcionará servizos técnicos, de deseño e de fabricación, mentres que Haas proporcionará coñecementos técnicos e beneficios comerciais.

### Tempada 2025 
[thumb|280px|Esteban Ocon no [Gran Premio de Austria de 2025]]
Hülkenberg e Magnussen deixaron o equipo despois da tempada 2024. O primeiro volveu a unirse a Kick Sauber e foi substituído polo ouloto da Fórmula 2 e antigo piloto reserva Oliver Bearman, a primeira vez que Haas ficha un piloto novato desde o emparellamento de Nikita Mazepin e Mick Schumacher en . Este último foi substituído por Esteban Ocon, que deixou Alpine despois de cinco tempadas con Team Enstone. A carreira inaugural da tempada en Melbourne foi unha sorpresa desagradable para Haas. Na cualificación, Ocon foi o último dos pilotos clasificados, na P19, e o seu compañeiro de equipo Bearman non se clasificou debido a problemas coa caixa de cambios. Na carreira, a pesar da choiva e as condicións caóticas, ambos pilotos volveron estar na parte traseira do grupo, terminando na P13 e P14 como os últimos dos pilotos clasificados.

Na segunda carreira na China, ambos pilotos conseguiron sumar puntos, con Ocon e Bearman cruzando a liña de meta en P7 e P10 respectivamente. Isto marcou os primeiros puntos da tempada para o equipo, os primeiros puntos para Ocon con Haas e cunha unidade de potencia Ferrari, e os primeiros dobre puntos para Haas desde México. Despois da carreira, Lewis Hamilton e Charles Leclerc, da Scuderia Ferrari, así como Pierre Gasly, de Alpine, foron descualificados. Isto promoveu a Ocon e Bearman á quinta e oitava posición, respectivamente.

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Monoprazas 
A seguinte galería mostra os diferentes modelos que usou Haas na Fórmula 1.

* 2016-2020

Ficheiro:Esteban Gutierrez 2016 Malaysia FP3.jpg | Haas VF-16 ()
Ficheiro:Romain_Grosjean_2017_Malaysia_FP2_1.jpg | Haas VF-17 ()
Ficheiro:Romain Grosjean Haas VF-18 Barcelona testing.jpg | Haas VF-18 ()
Ficheiro:2019 Formula One tests Barcelona, Grosjean (46549269174).jpg | Haas VF-19 ()
Ficheiro:2020 Formula One tests Barcelona, Haas VF-20, Grosjean.jpg | Haas VF-20 ()

* 2021-2024

Ficheiro:FIA F1 Austria 2021 Nr. 47 Schumacher (side).jpg | Haas VF-21 ()
Ficheiro:FIA F1 Austria 2022 Nr. 47 Schumacher.jpg | Haas VF-22 ()
Ficheiro:FIA F1 Austria 2023 Nr. 27 (1).jpg| Hass VF-23 () 
Ficheiro:FIA F1 Austria 2024 Nr. 20 Magnussen.jpg| Hass VF-24 () 
Ficheiro:FIA F1 Austria 2025 Nr. 31 Ocon.jpg| Hass VF-25 () 

## Notas 
## Véxase tamén 
### Ligazóns externas 
* Páxina oficial